356 VITA BELGARUM 



eolao filio, qui Tragoediam Herodem infanticidam addidit, 

 laudatam illam a multis et a Th. Gatakero , Oper. pag. 14. 

 Atque omnes istse editiones sunt formse duodecimo. Sed 

 A. 1617, ipse Daniel jam sextam in-8 edidit, ut plures 

 etiam in medio intercesserunt quas non vidi. In postremis 

 Heinsius alia mutavit, alia addidit, alia omisit. Omisit quse 

 juvenis in Jesuitas scripserat, notante Cunseo Epist. pag. 48; 

 mutavit quae meliora ipsi videbantur. Haec inter se compa- 

 rare futuro Poetae utilissinram est. Sed de Heinsio ejusque 

 scriptis plurimi egerunt, quos enumerat Klefek. in Bibl. 

 Erud. Praec. pag. 166 iSy. Nam et Heinsius fuit ingenii 

 et doctrinae prsecocis , et fructus utriusque matures edere non 

 nisi morte cessavit. Literarum et omnis Philosophic tyro- 

 cinia posuit in Zelandia, eademque Leidae deinde excoluit, 

 ubi Scaligero et Jano Dousa3 majori in dies carior fiebat. 

 De Scaligero supra diximus. Dousa, ut scribit Thysius in 

 Oratione Funebri Heinsiana, cum Lugdunum veniret, ut plu- 

 rimum adolescentem visebat, saepe etiam Nordovicum abduce- 

 bat, ut illic litteris humanioribus simul diem frangerent, 

 otiumque honestum ponerent. Horum auctoritate accidit , ut 

 annum agens fere decimum et nonum, primum Latinos, mox 

 Grsecos scriptores publice explicaverit , ac deinde historiam 

 et artem politicam profiteretur, ac brevi .post Janum Dou- 

 sam minorem , et Paulum Merulam Bibliotheca3 prseficeretur. 

 Anno 1621, pace Hollandas inter et Venetos facta, scripsit 

 ea de re gratulationem, in quam acriter invehitur Cunseus, 

 Ep. pag. 1 83. Venetis quidem adeo placuit, ut Heinsium 

 Ordini equestri adscripserint. Alia de Heinsio invenias in 

 Sylloge Epist. ed. Burmanni. 



